Okresná prokuratúra Prievidza 
M. Mišíka 22, 971 34 Prievidza 1 	

Sp. zn. : 2 Pv 824/13/3307	Prievidza, 24.2.2014
EEČ : 2-27-61-2014

U Z N E S E N I E

Trestná vec:	obvinený XXXXX 
Prečin:	Marenie výkonu úradného rozhodnutia podľa § 348 odsek 1 písmeno e Trestného zákona číslo 300/2005 Zbierky zákonov v znení zákona číslo 224/2010 Zbierky zákonov

Rozhodol: 	prokurátorka Okresnej prokuratúry Prievidza
Podľa § 215 odsek 1 písmeno e Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
 V čase od 13.2.2012 do 14.7.2013 na miestach pobytu  na Slovensku a v Nemecku , naposledy v Oslanoch, Staničná ul. č.61/7, okr. Prievidza sa úmyselne vyhýbal ochrannej ambulantnej psychiatrickej liečbe, ktorá mu bola uložená uznesením Okresného súdu Prievidza 3 Nt 16/2010 dňa 13.10.2010, právoplatným a vykonateľným 13.10.2010.

lebo obvinený nebol v čase činu pre nepríčetnosť trestne zodpovedný

Odôvodnenie:

Poverený príslušník PZ  Obvodného oddelenia PZ  Nováky dňa  6.11.2013 začal trestné stíhanie  a dňa  20.12.2013 vzniesol obvinenie  XXXXX  z prečinu  marenia výkonu úradného rozhodnutia podľa § 348 ods.1 písm e/ Tr. zákona, ktorého sa mal obvinený dopustiť  v čase od 13.2.2012 do 14.7.2013 na miestach pobytu  na Slovensku a v Nemecku , naposledy v Oslanoch, Staničná ul. č.61/7, okr. Prievidza, keď sa úmyselne vyhýbal ochrannej ambulantnej psychiatrickej liečbe, ktorá mu bola uložená uznesením Okresného súdu Prievidza 3 Nt 16/2010 dňa 13.10.2010, právoplatným a vykonateľným 13.10.2010.

Po skončení vyšetrovania doručil poverený príslušník PZ  tunajšej prokuratúre vyšetrovací spis s návrhom na zastavenie trestného stíhania. 

Preskúmaním vyšetrovacieho spisu som zistila, že v priebehu vyšetrovania vyplynula potreba skúmania duševného stavu obvineného  XXXXX. Preto po vydaní príkazu súdu sp. zn. 0Tp 404/2014-2  zo dňa 24.1.2014  boli uznesením policajta zo dňa 4.2.2014  pribratí znalci z odboru zdravotníctva-psychiatrie a bol vypracovaný znalecký posudok z odboru zdravotníctvo a farmácia, odvetvie psychiatria znalcami MUDr.Hrabovskou a  MUDr.Frankovičom.

Zo znaleckého posudku vyplynulo, že obvinený XXXXX  v čase spáchania skutku trpel  duševnou chorobou- paranoidnou schizofréniou, pre ktorú nebol schopný rozpoznať protiprávnosť svojho konania a nemohol svoje konanie ovládať. Obvinený chápe  toho času zmysel trestného konania,jeho pobyt na slobode nie je nebezpečný a uloženie ochranného opatrenia znalci nenavrhli.

V zmysle § 215 ods. 1 písm. e) Trestného poriadku „Prokurátor zastaví trestné stíhanie, ak obvinený nebol v čase činu pre nepríčetnosť trestne zodpovedný. 

V zmysle § 23 Trestného zákona „Kto pre duševnú poruchu v čase spáchania činu inak trestného nemohol rozpoznať jeho protiprávnosť alebo ovládať svoje konanie, nie je za tento čin trestne zodpovedný, ak tento zákon neustanovuje inak.

Vzhľadom na splnenie vyššie citovaných zákonných podmienok som rozhodla tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Eva Konopová
prokurátorka